JohanHeinsen/ENO huggingface dataset:
Kiøbenhavns Postrytter, 1785-09-16
Udpasserede: Major Waltersdorf til Holsteen; Baron Werneke til Stralsund, Kanzler Cramer til Kiel; Grev Reventlov til Fyen; Grev Rechtern til Rusland; Major Melei, Directeur over Christians Pleyehuus, med 63 Personer af begge Kiøn, til Eckernførde; Kammerherre Juul til Stokholm. Til behagelig Efterretning for de høie og gode Herrer Interessentere i det asiatiske Compagnie, bekiendtgjöres herved, at General-Forsamlingen er bestemt at holdes paa Compagniet Mandagen den 19de September förstkommende; thi amodes de Herrer Interessentere, som ikke allerede have qualificeret sig til Stemme Rettighed, og ønske at bivaane General Forsamlingen, behageligst forinden at indfinde sig paa Compagniets Huus hos Justitz-Directeuren, hver Mandag, Onsdag og Fredag Formiddag fra 9 til 11 Slet, for at aflægge den af Interessentskabet vedtagne Eed.
Kiøbenhavns Postrytter, 1785-09-16
J No. 36 i Skindergaden, bliver anden Etage til Leie til førstkommende Michaeli Flyttetid.
Kiøbenhavns Postrytter, 1785-09-16
AVERTISSEMENTS. Tirsdagen den 20de September førstkommende, om Middagen Kl. 12 Slet, bliver paa Børsen ved offentlig Auction bortsolgt Fire Fade St. Croix Sukkere, som forinden kan tages i Øiesyn i Hr. Dungans Gaard i Strandgaden paa Christianshavn.
Kiøbenhavns Postrytter, 1785-09-16
Directionen for det kongel. octroierede danske asiatiske Compagnie bekiendtgjør herved, at den begyndte Auction over de med Skibene DANMARK, DISC0, og Dronning JULIANA MARIA, fra China hiembragte Ladninger, tager igien sin Begyndelse förstkommende Onsdag den 21de Kl. 9 Slet over Drogerierne, Silketøyerne &c., og at Theerne bliver det sidste, som bortsælges. Vielens sandelige Lyst-Hauge, udi hvilken en Gudelskende Siel, dagligen kan hente sig Trøst og Vederqvægelse ved andægtige Hierte-Suk, baade Morgen og Aften, i sit eget saavelsom GudsHuus; desligeste naar den agter at gaae til Skrifte og Alters, saa- og over de 7 Kong Davids Poeniteentze=Psalmer, prydet med 8 Kobberstykker, som forestille hvad Gud haver skabt hver Dag i sær. Gud elskende og andægtige Siele vil i denne aandelige Lyst=Hauge finde gostelige Urter, og plukke hvad som kan være tienlig til deres aandelike Røgelse, sælges i det kongel. Bogtrykkerie, for 1 Mk.
Kiøbenhavns Postrytter, 1785-09-19
Kiøbenhavns Aar. Jan. Post-Tidende, Mandagen, den 19 Sept. Heraf udgives ugentlig 2de Stykker, ved P. M. Hopstner.
Kiøbenhavns Postrytter, 1785-09-19
Madrid, den 18 August. Uagtet vor Fred med Algier har havt store Hindringer, begynde dog de Algierske Skibe allerede at besøge vore Havne, og bringe Korn, Honning og Vox i Mængde. Et saadant holdes i Carthagena blokeret af en Portugisisk Krigs fregat, hvis Commandant har befaling dertil af sit Hof. Da Kongen i disse Dage kom tilbage fra Jagten, havde han den Ubehagelighed at see Muulæslerne for een af hans Jagthalser blive skye og løbe løbsk, hvorved 3 Personer mistede Livet.
Kiøbenhavns Postrytter, 1785-09-19
Fra det Østerrigske, den 3 Sept. Keiseren har tilstaaet den Engelske Gesandt i Wien, Ridder Keith, en Audients til i Morgen, den 4de hujus, i hvilken Audients Gesandten har at forestille Monarken en fornem Herre af sin Nation, som skal være sendt til Wien med vigtige Ærinder. Paa de Hollandske Deputeredes Ansigter i Wien vil man læse, at de have faaet ubehagelige Efterretninger fra Paris. Til Græven af Brigido, som nyelig er reist fra Wien til Lemberg, skal Keiseren have sagt ved Afskeden: "Jeg havde i Sinde at besøge Gallicien endnu i Aar, men de forandrede Omstændigheder tillade mig det nu ikke.
Kiøbenhavns Postrytter, 1785-09-19
Wien, den 3 September. Keiseren har taget det meget ilde op, at Generalstaterne have ladet erklære i Paris, at de vel vilde betale de Pengesummer, som skulde udredes for Mastricht, men derfra afdrage de Capitaler, som i Carl den Siettes Tiid ere blevne forskrakte paa Schlesien af Hollænderne. Man kan let forestille sig, hvad Jndtryk det har gjort, da Græve Mercy d'Argentenu gav vort Hof Underretning om denne Sag, som der endnu aldrig er rørt ved. Fyrste Kaunihar erklæret de to Hollandske Deputerede derpaa: "At de Penge, som vare forstrakte paa Schlesien, gik Hs. keiserlige Majestæt saa meget mindre an, som Hs. Majestæt aldrig havde været Herre over bemeldte Hertugdom, og følgelig ingen Erstatning kunde have Sted i dette Tilfælde. Til at afbetale Pengene for Mastricht, er derfor fastsat Republiken en Termin af 30 Dage, med den Betydning, at Keiseren ellers vilde blive nødt til at gaae en anden Vei. Tillige er der gaaet befaling til Brüssel, at, ifald Generalstaternes Svar ikke ankom til rette Tiid, skulde de Keiserlige Tropper uden videre Omstændigheder træde op Siden den første Audients, som de Hollandske Deputerede have havt ved Hove, ere de ikke stedte til nogen anden hos Keiseren, men med den Franske Ambassadeur ere de desto oftere i Conferents. Dette, og den oftere Coureergang, ere Følger af uformodentlig indtrufne Hindringer.
Kiøbenhavns Postrytter, 1785-09-19
Fra Bayern, den 4 Sept. i alle Bayerske, Oberpfalziske Neuburgske og Sulbachske Lande er Udførselen af Korn og Qvæg nyelig ganske forbudet, i Betragtning af de mislige Omstændigheder.
Kiøbenhavns Postrytter, 1785-09-19
Paris, den 5 September. Kongen har tilstaaet den i Bastillen arresterede Cardinal Rohan fire Dages Betænkningstiid, for at vælge en af følgende 3 Poster: 1) at modtage sin Friehed som en Naade af Kongen; 2) at vælge sig sine Dommere af Statsraadet, saaledes at han selv skulde udnævne de halve, og Kongen de andre halve; 3) at underkaste hele Sagen Parlementets Undersøgelse. Herover kom den hele Rohanske Familie sammen; man følte Arrestantens Puls, een af hans Advocater maatte den 27de August en Deel af Dagen tale med ham, og herpaa besluttede Familien: "at ville see sin Paarørende enten høitidelig friekiendt, eller skyldig."
Kiøbenhavns Postrytter, 1785-09-19
Den 28de meldte Marschal von Soubise Kongen Cardinalens Beslutning, at underkaste hele Sagen Parlementet, og allerede den 30te kaldte Parlementets Præsident alle Kamrene sammen, for at bekiendtgiøre dem de derover modtagne Depescher. Sagen bliver meget stor og vidtløftig. Der er 21 arresterede Personer, som der skal gaae Kiendelse over, og 7 til 8 Personer, som ikke ere arresterede, forlange at retfærdiggiøres ved et Decret. Frankfurt ved Mayn, den 6 Sept.
Kiøbenhavns Postrytter, 1785-09-19
J München giøres drivende Forestillinger imod at lade de Keiserlige Tropper igien marschere igiennem Bayern; men de have været uden Virkning, og Marschrouten foret Friekorps paa 4000 Mand er allerede reguleret igiennem hele Bayern.
Kiøbenhavns Postrytter, 1785-09-19
London, den 6 September. Den Kongel. Preussiske Gesandt, Hr. Græve von Luft, har nyelig havt adskillige Conferentser med Statssecretairerne, men hvorom, vides ikke.
Kiøbenhavns Postrytter, 1785-09-19
Paketbaadene Greyhound og Roebuk, som ere ankomne fra Nyeyork, melde, at i Nordearolina har igien et heelt Distrikt ved Algaany Biergene afsondret sig fra Staterne, under den Forevending, at Provindsen var for stor til at kunne regieres af een Gouverneur med Retfærdighed og billighed. Varer dette saaledes ved, saa kunde de 13 Stater snart voxe til 130.
Kiøbenhavns Postrytter, 1785-09-19
Paa Børsen er i disse Dage igien talet meget om Krig; vist nok ingen Søekrig, thi vore Linieskibe, som ligge i Spithead, gaae ikke engang i Søen; men man troer, at Uenigheden over Schelde imellem Keiseren og Hollænderne nu vil vorde afgjort ved Vaaben.
Kiøbenhavns Postrytter, 1785-09-19
Den 1ste hujus have 3 anseelige Handelshuse her ophørt at betale. De havde efter Freden indladt sig for meget med Amerikanerne, og sendt mange Varer til Philladelphia, uden at faae Remesser derfor. Man befrygter meget, at deres Fald torde endnu trække flere efter sig.
Kiøbenhavns Postrytter, 1785-09-19
Fra Bombay meldes, at i Januarii Maaned ere ankomne 3000 Mand Franske Tropper paa Isle de France. De skulle være bestemte til Garnison paa Pondichery og de øvrige Franske Establissementer i Ostindien; men man er derhos ikke uden Frygt for at de kunde hielpe TippoSaib i hans Krig med Maratterne.
Kiøbenhavns Postrytter, 1785-09-19
Det danske ostindiske Skib, som føres af Capit. Harboe, er paa Hiemreisen fra Bengalen indløbet i Portsmouth.
Kiøbenhavns Postrytter, 1785-09-19
Lüttich, den 8 Sept. Efterretningerne fra Brüssel lyde meget krigerske. Og saa de Hollandske Tropper sætte sig i Bevægelse, og for to Regimenter, som ere beordrede fra Mastricht til Breda er her allerede anholdet om Giennemmarsch. J Stykstøberierne i vor Egn er bestilt en forfærdelig Mængde Bomber (nogle sige 100000), som størstedelen skulle til Luxemburg, Fra det Brandenborgske, den 10 Sept. Man siger, at biskopen af Osnabrück vil formæle sig med den ældste Prindsesse Dotter af Prinds Ferdinand Kongens Broder.
Kiøbenhavns Postrytter, 1785-09-19
Amsterdam, den 10 Sept. De nyeste Breve fra det gode Haabs Forbierg melde, at det hollandske ostindiske Compagnieskib Harmonie har liidt Skibbrud paa den østlige Kyst af Afrika, og at af dets Besætning paa 200 Mand, ikkun 30 Mand have kunnet redde sig.
Kiøbenhavns Postrytter, 1785-09-19
Fra Petersborg udbredes et Rygte om en blodig Træfning imellem Russerne og Tartarerne paa Grændsen af Cuban.
Kiøbenhavns Postrytter, 1785-09-19
Den 13de Sept. Fra Petersborg meldes under den 19de August følgende: Efterretningen om en Træfning med Tartarerne paa den Cubanske Grendse er bleven bekræftet.
Kiøbenhavns Postrytter, 1785-09-19
Jnfanterie=Regimentet Astracan, som har havt det hedest i Træfningen, er næsten ganske ødelagt, og har mistet sin Oberst. Men Russerne beholdt dog Seier, og have gjort Chanen, hans Sønner og Brodersøn til Fanger. Disse fornemme Fanger ere allerede efter Keiserindens Befaling bragte til denne Hovedstad under Escorte af et lidet Detaschement. – Den berømte Banqver Tepper, som man ved i forrige Tyrkekrig besørgede Remmesserne og Betalingen for de Russiske Leverancer og Magaziner, er i Forgaars ankommen hertil med nogle Contoirbetiente, og strax afgaaet til Czarskoe-Selo.
Kiøbenhavns Postrytter, 1785-09-19
Haag, den 10 Sept. Man siger, at de sidste Depescher fra Wien skal ikke have været ugunstige, og forsikkrer, at Rygterne om det formindskede Haab til Fred have været uden Grund. Saa er og ikke Fredsunderhandlingernes Tilstand i Paris saa slet, som man har vildet komme os til at troe. Den Keiserl. Ambassadeur der, Græve Mercy, har erklæret vore Ambassadeurer, at Hs. Keiserlige Majestæt afstod fra Grævskabet Vroenhove, en vigtig Egn for vor Fæstning Mastricht, og derimod forlangte Landet Daalhem, som ligger langt fra Mastricht. Om nogle afsides liggende Landsbyer ere indbefattede deriblant, veed man endnu ikke. Saa skal og de 12 Millioner tydske Gylden for Mastricht, være nedsatte til ligesaa mange hollandske Gylden. Det var at ønske, at vi ganske og aldeles kunde aftræde Mastricht, Men det er meget uvist, om Frankrig og Preussen gierne vilde see denne Fæstning i Østerrigske Hænder.
Kiøbenhavns Postrytter, 1785-09-19
En Tumult, som den 4de hujus forefaldt her paa Paraden, har igien givet Anledning til en Anordning af Staterne af Holland, som giør stor Opsigt, i det de have frataget Arvestatholderen det Commando, som han altid har havt over Garnisonen i Haag. J en Forsamling, som Staterne holdt i Forgaars Aftes, indfandt Prindsen sig selv, og besværede sig over denne Beslutning i en kort skiønt eftertrykkelig Tiltale; men Staterne have desuagtet bekræftet hin Resolution. Siden den Tid have nogle villet bemerke, at Hs. Durchl. ikke længer har brugt sin sædvanlige Uniform. Bemeldte Commando er overdraget til General Sandoz. Fra denne Tid af forstærkes Vagterne hver Aften, og hele Natten igiennem lige indtil Morgen staae Piketer af Jnfanterie og Cavallerie i endeel Gader. Rapporterne fra Piketerne og Vagterne skede i Forgaars til Hr. de Roo, som sidder i det committerede Raads Collegium paa Stadens Dordrechts Vegne. Nu hører man og, at Arvestadtholderen vil gaae til Breda, fordi han ikke har i Sinde at opholde sig paa et Sted, hvor han ikke kan udstede nogen Ordrer eller give Parolen til Garnisonen.
Kiøbenhavns Postrytter, 1785-09-19
Nederelven, den 13 Sept. De nyeste Beretninger fra Riget lade nu ingen Tvivl længer tilbage, at jo de adskillige østerrigske Corpser, som i Foraaret paa deres Tog til Nederlandene have gjort Halt i Linz, Jnspruck og For=Østerrige, skulle fortsætte deres Marsch videre. Ligesaa blive de Efterretninger, som indløbe fra de forenede og østerrigske Nederlande, alt meere og mere betænkelige for Roelighedens Vedligeholdelse.
Kiøbenhavns Postrytter, 1785-09-19
Natten fra den 6te til 7de ankom til Antwerpen over Mecheln en Stafette, hvorefter man der overalt ikke taler om noget ringere, end at de Keiserlige Tropper med det første skulle rykke i Marken, og at det Keiserl. Hovedquarteer skal formeres ved Staden Antwerpen. Hertil kommer, at de Bevægelser, som giøres til Vands fra Löwen og Mecheln til Antwerpen og Gent, alt for tydeligen vise at man laver sig til store Foretagender. Saa er og en Keiserl. Jngenieur ankommen til Antwerpen, og har opskrevet alle Kanoner, som findes der.
Kiøbenhavns Postrytter, 1785-09-19
Landgræven og Landgrævinden af Hessen-Philipsthalhave skrevet til Generalstaterne, og anholdet om Betalingen af en Sum paa 66914 Gylden Hollandsk, hvilken de paa deres Hr. Faders Vegne, der har staaet som Gouverneur i Doornick fra Aar 1749 til 1757, have at fordre som Gage for disse Aar.
Kiøbenhavns Postrytter, 1785-09-19
Den 14 Sept. En Beretning, som i Dag er indløben fra det Østerrigske, melder følgende: "Hs. Majestæt Keiseren har forandret sin Beslutning at reise igien til Petersborg, og har meddelet Fyrste Gallitzin alle de Puncter, som Han havde tænkt at forhandle i en personlig Samtale; skal ogsaa have føiet til: At Han af Fyrstens Omsorg, lovede sig den samme kraftige Virkning. Disse Puncter skal fornemmelig angaae den Hollandske Sag, som gaaer saa meget i Langdrag, Grendsebestemmelsen med Porten, og nogle andre politiske Anliggender, som nu ere i Bevægelse. Den for Tydskland høistvigtige Valgsag skal, som man forsikkrer, bringes til Underhandling endnu i Vinter. Skulde Monarken endnu i Aar foretage nogen Reise, saa vilde det vel blive til de Østerrigske Nederlande, hvor mange Ting ville behøve Hs. Majestæts Nærværelse."
Kiøbenhavns Postrytter, 1785-09-19
Kiøbenhavn, 19 September. Den 6te April d. A. er Johan Heinrich Dame, allernaadigst beskikket til Controlleur og Toldbetient, samt Taxadeur og Veiermester ved Frederichstæds Toldsted paa St. Croix.
Kiøbenhavns Postrytter, 1785-09-19
Under 22de Julii er Second-Lieutenant, Moriz August Ahlmann von Ericius af Liv-Regimentet Ryttere, udi Naade forafskeediget af Krigstienesteen, og tillige benaadet med Caracter som Ritmester af Cavalleriet.
Kiøbenhavns Postrytter, 1785-09-19
J Tallotteriets 306te Trækning i Wandsbeck den 15de September, udkom følgende Numere: Udi afvigte Uge, fra den 10de Sept., til den 17de dito, ere i denne kongel. Residencestad copulerede 24 Par. Fødte Drenge 27. Piger 30. Tilsammen fødte 57. Døde Mænd 12. Qvinder 13. Drenge 12. Piger 17, af følgende Sygdomme: Alderdom 1. Apoplexie 1. Brystsyge 4. Falden til døde 1. Forraadnelses=Feber 1. Gicht 1. Hidsig Feber 1. Hoeste 1. Kopper 11. Slag 9. Sprinkler 1. Sting 1. Tænder 1. Tærende Syge 17. Uangivne Svagheder 2. Vattersoet 1. Tilsammen døde 54. Altsaa 3 flere fødte end døde.
Kiøbenhavns Postrytter, 1785-09-19
J No. 36 i Skindergaden, bliver anden Etage til Leie til førstkommende Michaeli Flyttetid.
Kiøbenhavns Postrytter, 1785-09-19
J. Martin Luthers liden Katechismus i en nye Udgave, af Hr. Doct. og Stifts-Provst Schønheider, med Læseøvelser til Hovedstykkernes Forklaring og Sentenzer, af den hellige Skrift, er tilkiøbs at bekomme i det kongel. Bogtrykkerie for 6 Sk. uindbunden, og indbunden 10 a 14 Sk., efter Bindets Beskaffenhed.
Kiøbenhavns Postrytter, 1785-09-19
AVERTISSEMENTS. Tirsdagen den 20de September førstkommende, om Middagen Kl. 12 Slet, bliver paa Børsen ved offentlig Auction bortsolgt Fire Fade St. Croix Sukkere, som forinden kan tages i Øiesyn i Hr. Dungans Gaard i Strandgaden paa Christianshavn.
Kiøbenhavns Postrytter, 1785-09-19
I Anledning af et fra endeel de Herrer Handlende her i Staden til det asiatiske Compagnies Direction indsendt P.M. gives herved tilkiende, at den Chinesiske Auction continuerer Onsdagen den 21de hujus og fölgende Dage, med Sago, Gallanga, Rahbarbara, Sör-Rottinger og Nanquiner, da strax derefter begyndes med Theerne, og bliver altsaaSilketøyerne, Silken, laquerede Vahre, Betræk-Papiir og Dukkerne det sidste som, sælges.
Kiøbenhavns Postrytter, 1785-09-19
Fredagen den 23de Septbr., om Eftermiddagen Kl. imellem 4 og 6 Slet, bliver ved offentlig Auction 4de og sidste Gang opbuden, fortil den Høistbydende uden fleere Auctioners Holdelse at bortsælges, de Herrer Agent Selbye, Dungan & Thompsons fælleds Boe tilhørende, og paa Christianshavn beliggende Plads, ved Siden af Kongensgade tilligemed de derpaa staaende tvende Pakhuse, saa at hele Pladsen med begge Pakhusene enten sælges under et, eller og separeres, og hver for sig bortsælges, i Overeensstemmelse med den derover passerede Vurderings=Forretning af Dato 23de Julii sidstleden, efter denne Vurderings=Forretning er det ene af disse Pakhuuse 25 Fag lang, 10 Fag dyb, 2 Etager høi, Muur= og Bindingsværk, med Qvist over 8 Fag, samt for Resten beqvemmelig indrettet, ved den ne Bygning er et Skuur af samme Længde som Pakhuset, nemlig 25 Fag, 14 og en halv Alen dyb, og en Etage høi, videre er et Bindingsværks Sidehuus 12 Fag, og en Etage høi, hvori er Kiøkken, Spisekammer og to Stuer med en Kakkelovn; Pladsen er indhegnet med en Brandmuur til Baadsmandstrædet af 33 Alen lang og 5 Alen høi, og udtil Canalen en dito Muur 8 Alen lang, 5 Alen høi; til Canalen er 76 og en halv Alen Bolværk, hvori er 2 og en halv Slæbestæd; Paa Pladsen er en Brønd deel med Træe og deels med Jern=Redskab. Det andet Pakhuus er, efter bemeldte Vurderings=Forretning, af stærk Grundmuur, i Længde til Canalen 26 Alen og til Pladsen 33 Alen, dyb 23 og en halv Alen, 3 Etager høi, samt Kielder under hele Bygningen; Omkring denne Bygning langs med Canalen er 37 Alen nyt og 24 Alen gammelt Bolværk, hvorudi er tvende Slæbesteder. Bemeldte Plads med Pakhuse og øvrige Bygninger kan af Liebhabere daglig tages i Øiesyn, og den paaraabte Vurderings=Forretning tilligemed Auctions=Conditionerne, kan erfares saavel under Auctionens Holdelse, som hos Procurator Beyer, boende i Laxegaden No. 311.
Kiøbenhavns Postrytter, 1785-09-23
Kiøbenhavns Øe. Aar No. saa sumIIIII post Tidende Fredagen, den 23 Sept. Heraf udgives ugentlig 2de Stykker, ved P. M. Hovstner. DANNNeAf en Skrivelse fra Musquito Kysten, den 1 Julii 1785.
Kiøbenhavns Postrytter, 1785-09-23
De mange og forskiellige Beretninger, som de sidst ankomne Londonske Tidender indeholde om vor Forfatning her, have moret os meget. "Spanierne skulde ofte indfinde sig her, for at fornærme os. Nei, intet er usandfærdigere. Vi ere endnu i fuldkommen Besiddelse af hvad vi før have havt, ogsaa af de to Øer i Lagoon, hvilke tilfulde commandere Jndløbet i bemeldte Flod. Den ene af disse Øer er omtrent en engelsk Miil i Omkreds, den anden er noget mindre; men begge ere det frugtbareste Stykke Land i Verden, og en heel Hauge. Spanierne tænke virkeligen slet ikke paa at fordrive os herfra, omendskiønt de vel ønskede, vi vare borte, at de kunde spille Mester over Jndianerne. Vore besværligste Fiender ere Krokodillerne, som det vrimler af i Lagoon og i alle Floder, der løbe sammen med denne. De komme ofte til Landet, og opsluge vore Geder, og hvad levende der ellers kan træffe for dem. Hunde er det Bytte, de ere meest gridske paa, og Hundekiød maa smage dem bedst, eftersom nyelig et Uhyre af en Krokodil, som saae en ung Neger sove og en gammel Hund ligge ved Siden af ham, først foer løs paa Hunden, og derved gav Negeren, som blev vækket ved Hundens Skrig, Tid til at løbe bort i Dødsangest. Vore Jndianere ere meget udlærte paa at fange disse Bester, hvoraf nogle undertiden ere 30 Fod lange; de dræbes ogsaa ofte med megen Konst og Mod.
Kiøbenhavns Postrytter, 1785-09-23
Constantinopel, den 9 August. Man har Efterretning, at Jndbyggerne af Rustschuck have havt en blodig Træfning med dem af Naboe=Districtet, ved hvilken mange ere blevne dræbte, og andre have flygtet til Wallachiet.
Kiøbenhavns Postrytter, 1785-09-23
Lissabon, den 12 August. To Spanske Officerer, som i forrige Uge ankom hertil til Vands, have fortalt, at de vare blevne visiterede af en Algiersk Schebekke, og ved denne Leilighed havde faaet at vide, at 17 Algierske Kapere vare seilede igiennem Strædet. Officererne havde derpaa mødt Hr. Brito, som commanderer det Portugisiske Krigskib N. S. da Juda, og underrettet ham om disse Algierske Søerøvere; og nu gaaer Rygtet i Dag, at bemeldte Commandeur allerede har skudt een af disse Corsarer i Grund, og opbragt en anden til Faro. Derimod meldes fra Gibraltar, at en Algiersk Kaper dertil har opbragt et Portugisisk Skib, Man skriver ogsaa sammesteds fra, at Algiererne havde allerede borttaget 12 Skibe fra forskiellige Nationer, og nogle af disse Skibe havde havt mange rede Penge, indtil 10000 Piastres Værd, ombord. Man befrygter, at dette kan have været Portugisiske Skibe, som vilde gaaet til Marocco, for at indtage Kornvarer. Dette samme Brev fra Gibraltar bekræfter ogsaa den Efterretning, at Algiererne have 17 Corsarer i Søen, hvoraf 9 paa 20 til 36 Kanoner, og forsynede med 250 til 400 Mands Equipag. Lo af de største krydse paa Høiden af St. Vincent to andre ved Cap St. Maria, og endeel ligge i Strædet selv for Anker. Mandskabet fra een af disse Corsarer har havt den Forvovenhed at gaae i Land i Provindsen Allgarbien, hvorfra det fik slæbt en Mand, en Kone og et Barn, samt noget Qvæg, bort med sig, men blev ved Gouverneurens gode Foranstaltninger hindret fra at stifte flere Ulykker.
Kiøbenhavns Postrytter, 1785-09-23
Den 29de Aug. Efter Dronningens Befaling, udrustes her i største Hast en Flaade paa 5 Linieskibe og 11 Fregatter, for at krydse imod de Barbariske Magter, som formelig have forkyndet vort Hof Krig. Vore Kiøbmænd, klage allerede, at de have mistet adskillige af deres Skibe, af hvilke iblant andre eet, som kom fra Brasilien, er opbragt til Sale.
Kiøbenhavns Postrytter, 1785-09-23
Neapolis, den 24 August. Paa at sætte Havnen ved Baja i Stand igien, og udtørre Moradserne der, arbeides med fornyede Kræfter, og den kongelige Søemagt skal have sin ordentlige Station der for Fremtiden. Man troer, Havnen skal kunne rumme 60 Krigskibe.
Kiøbenhavns Postrytter, 1785-09-23
Rüssel, den 31 August. Den 26de hujus, om Formiddagen Kl. 11, steeg Hr. Blanchard, tilligemed Hr. Ridder Epinard, en gammel Schweitzer i hollandsk Tieneste, op i en Luftmaskine, Pladsen, hvorfra Opfarten skede, var besat med 10000 Mand under Gevær, og en Krigsmusik ledsagede de Reisende.
Kiøbenhavns Postrytter, 1785-09-23
Omtrent en Miil fra Staden lod Hr. Blanchard en Hund falde ned med en Faldskierm, hvilken ogsaa derved sank ganske langsom ned til Jorden, og ikke fik mindste Skade, saa at enhver blev overbeviist om, at de Reisende selv havde havt liden eller ingen Fare at befrygte, om ogsaa deres Lufthold var brusten. Om Middagen saae man dem i Douay, og Kl. halv Et i Valenziennes, da de toge deres Vei til Paris. Men en Modvindførte dem til Bouchain, hvor de kastede et Brev ned, som var skrevet i Skyerne, til Prindsen af Robucq, Gouverneur over Provindsen. De bleve ved at reise i Luften indtil Kl. 7 om Aftenen, da de kom til Landsbyen Serrant i Champagne ved St. Menehoud, 66 Mile herfra; men hele Veien, med alle de Vendinger, Vinden nødte dem til at giøre, beløb sig til 140 Mile. I Gaar Eftermiddags Kl. 4 ankom de hertil i Prindsens Vogn med et Detaschement Dragoner under militair Musik, og stege af ved Raadhuset, hvor Magistraten frembar dem Velkomsts=Pokalen, og ledsagede denne med en Foræring af 50 Louisd'orer. Om Aftenen gav Staden dem et stort Souper.